=== Gennembrud og succes ===
==== ''Peace Sells... But Who's Buying?'' ====
Megadeths andet album blev oprindeligt færdiggjort i marts 1986, men led under [[Combat Records]]' meget lille budget, og bandet var til at begynde med utilfredse med det endelige miksede produkt. Frustrerede over de finansielle komplikationer på det lille pladeselskab skrev Megadeth kontrakt med det store selskab [[Capitol Records]], som også købte rettighederne til det nye album. Capitol hyrede producer Paul Lani til at remixe indspilningerne, og i november 1986 udgav Capitol ''[[Peace Sells... But Who's Buying?]]''.<ref name="MegadethTimeline" /> Albummet markerede Megadeths kommercielle og kritikermæssige gennembrud<ref name="allmusic-peace">Huey, Steve. ''"Peace Sells... But Who's Buying? Review'', på [http://www.allmusic.com/album/r12848 allmusic.com].</ref> og solgte mere end en million eksemplarer alene i USA.
Musik Foreninger Organisationer